****

**ՎԱՂԱՐՇԱՊԱՏԻ Մ.ԳՈՐԿՈՒ ԱՆՎԱՆ N 5 ԱՎԱԳ ԴՊՐՈՑ**

**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Ավարտական հետազոտական աշխատանք**

Թեման- Ստեղծարարության զարգացումը դպրոցահասակ երեխաների մոտ:

Մասնակից՝ Գայանե Ավագյան

Դպրոց՝ Վաղարշապատի Մ․ Գորկու անվան N5 ավագ դպրոց

Վերապատրաստող՝ Սիլվա Ղազարյան

**Վաղարշապատ 2022թ.**

**Բովանդակություն**

Նախաբան 3

Հետազոտական համատեքստ 4

Հետազոտական ընթացք 5

Գործնական համատեքստ 9

Եզրակացություն 11

Գրականություն 13

**Նախաբան**

Ստեղծարարությունը կամ ստեղծագործական միտքը հանդիսանում է 21-րդ դարի կարևոր հմտություններից մեկը և կրթական համակարգի զարգացման հմտություն է դիտարկվում:Ստեղծարարությունը օտար բառով ասում են կրեատիվություն, որը առաջացել է լատիներեն <<creo>> բառից, որը նշանակում է ստեղծել, արարել,ծնել,երկնել:

Ստեղծարարությունը մարդու մտածողության տեսակ է և մեր ուսումնական գործընթացի նպատակը ստեղծարար մարդ ձևավորելն է:Ստեղծարար մարդ կերտելու և դաստիարակելու համար պետք է փոխել կրթական միջավայրը և մեր մոտեցումները:Անհրաժեշտ է յուրաքանչյուր աշակերտի տալ իրեն համապատասխանող ործունեության ձևը:

Սովորողներին՝ որպես ապագա մասնագետների, ստեղծարարության զարգացման այլ որակների հետ համադրությամ ուսուցման գործընթացում հնարավորություն կընձեռի լավագույնս հաղթահարել ժամանակակից աշխարհի մարտահրավերները:

Հետազոտական աշխատանքի նպատակն է աշակերտների ստեղծագործական մտքի զարգացման համար նոր ուղիների որոնումը:

**Հետազոտական համատեքստ**

Արդի հարափոփոխ աշխարհում՝ տեղեկատվական և հաղորդակցական տեխնոլոգիաների առկայւթյան պայմանններում , երբ աշխատաշուկան լեփ-լեցուն է բազում նոր մասնագիտություններով, երիտասարդ կադրերով, հրամայական խնդիր է դարձել այդ զարգացումներին և փոփոխություններին համընթաց քայլելը ինչին օգնում է ստեղծարար մտածողությունը:

Ստեղծարար մտածողությունը պետք է զարգացնել երեխաների մոտ սկսածդպրոցահասակ տարիքից:

Ստեղծարար մտածողությունը մարդու հոգեբանական այնպիսի առանձնահատկություններն են,որոնցից կախված է գ իտելիքների, կարողությունների, հմտությունների ձեռքբերումը:

Հետազոտության նպատակը դպրոցում ստեղծարար մտածողության զարգացման տեխնոլոգիայի հնարավորությունների բացահայտումն ու հիմնավորումն է:

Հետազոտության խնդիրներն են՝ դիտարկել սովորողների ստեղծարար մտածողության զարացմանն ուղղված մեթոդների կիրառումը:

Ուսումնասիրել ուսումնական գործընթացում առաջացող խնդիրները և գտնել լուծումներ դրանք ուղղելու համար:Ճանաչողական հետաքրքրությունների համար խթան կարող են դառնալ ուսուցումը հետաքրքիր դարձնելը, ուսուցման գործընթացում ստեղծագործական մթնոլորտի ապահովումը, ինչպես նաև բարդ, բայց հրապուրիչ խնդիրների առաջադրումը: Այդ նպատակով անհրաժեշտ է գտնել ուսուցման այնպիսի հնարներ, որոնք ոչ միայն ցանկալի ու հետաքրքիր լինեն երեխաների համար, այլև ունենան ուսուցողական, ճանաչողական նշանակություն և միաժամանակ խթանեն աշակերտների ստեղծագործական միտքը:

**Հետազոտական ընթացք**

Յուրաքանչյուր աշակերտի ստեղծարարության դրսևորման համար անհրաժեշտ է ստեղծել խրախուսող միջավայր: Գոյություն ունեն տարբեր խոչընդոտներ, որոնք խանարում են ստեղծարարության դրսևորմանը: Դրանցից են՝

* անհաջոխության վախը
* ինքնաքննադատությունը
* ծուլությունը

Ուսուցիչները պետք է երեխայի մեջ զարգացնենք ստեղծարարությունը:

Ստեղծագործական մտքի զարացման առաքլությունն է ձևավորել սերունդ, որը ունի ինքնուրույնություն քննդատաբար մտածելու ինչպես ակադեմիական առարկաների, այնպես էլ իրական կյանքում գոյություն ունեցող խնդիրների շուրջ: Անձի ինքնակայացման գործում շատ մեծ է այս հմտության նշանակությունը:

Հետազոտական աշխատանքի ընթացքում կարևոր դեր ունեն տարբեր մեթոդների կիրառությունը: Դասապրոցեսի ընթացքում, աշակերտները ավելի շատ ակտիվություն են ցուցաբերում, երբ դասը գործնական ձևով իրականացվում:

Եթե ուսուցիչ-աշակերտ կամ աշակերտ-աշակերտ հարաբերություններում մինչև այդ գոյություն ունեին ինչ-ինչ խանգարող հանամանքներ, ապա դրանք աննկատելիորեն անհետանում են: Այդ մթնոլորտը հնարավորություն է տալիս, որ աշակերտները անկաշկանդ արտահայտեն իրենց մտքերը: Տեխնոլոգիա առարկան իրենրց ներկայացնում է մի ամբողջականություն,որը չի սահմանափակում մտքի ազատությունը,զարգացնում է մտածելակերոը և օգնում է ստեղծագործել:

Նախագծային ուսուցումը հետաքրքիր է դարձնում ողջ գործընթացը, նպաստում սովորողի ստեղծագործական և հետազոտական հմտությունների զարգացմանը:

Նախագծային մեթոդով աշխատելու առավելություններից մեկն էլ այն է, որ թե սովորողը, թե դասավանդողը նախագիծը սկսելուց առաջ որոնողական և ստեղծագործական աշխատանք են տանում:Արդյունքում ստացվում է հետաքրքիր, ուսուցողական, ստեղծագործ աշխատանք:

Նախագծի կամակերպման և իրականացման ընթացքում կարևոր է հաշվի առնել սովորողի տարիքային առանձնահատկությունները , կարողությունները, քանի որ յուրաքանչյուր սովորող ունի իր հմտությունների կատարման չափը;

Յուրաքանչյուր նախածի ավարտին սովորողը իր կատարած աշխատանքիարդյունքը տեսնելով մեծ ոգևորություն ապրում, կիրառում իր պատրաստած իրը կենցաղում և ձևավորելով իր անհատական ճաշակը, ցանկանում է տարբերվել շրջապատից և լինել առանձնահատուկ ու չկրկնվող:

Հետազոտական աշխատանքը կատարեցի հաշվի առնելով այն հանգամանքը որ ժամանակակից աշխարհում շատ մեծ կարևորություն են տալիս ոչ ավանդական մեթոդներով դասապրոցեսի կազմակերպմանը, որը նպաստում է աշակերտների ստեղծարարության զարգացմանը:

Աշխատաշուկայում պահանջված են այն մասնագետները, որոնք տիրապետում են օտար լեզուների, հմուտ են, ունեն աշխատանքային փորձ, օժտված են մարդկային, մասնագիտական, կազմակերպչական, հաղորդակցական բարձր որակներով, արագ են կողմնորոշվում, կոլեկտիվում համերաշխ են, կարողանում են աշխատել թիմում, բարձր ինքնագնահատական ունեն, ինքնակրթվելու մեծ կարողություն ունեն, հեշտ են հաղթահարում խնդիրները՝ գտնելով այնպիսի մոտեցումներ, որոնք առավել մեծ օգուտ, շահույթ կարող են բերել ընկերությանը, հաստատությանը, բուհին, դպրոցին։

Այսպիսով, ամփոփելով վերը նշված բոլոր հատկանիշները, կարողություններն ու հմտությունները, կարող ենք ասել, որ այսօր պահանջված են ուրույն մտածողություն ունեցող, ստեղծագործ, վառ երևակայությամբ օժտված հավակնոտ մասնագետները, քանի որ բավարար չէ միակ ճիշտ լուծում ունեցող խնդիրներին արձագանքելը, անհրաժեշտ են այլընտրանքներ, նորարարական լուծումներ: Հետևաբար այժմ **անփոխարինելի է այն մասնագետը, այն աշխատակիցը, որն օժտված է ստեղծարարությամբ՝ կրեատիվ է։**

Նա օպերատիվ, հմուտ կերպով լուծում է բոլոր խնդիրները, դժվարին իրավիճակում փորձում է գտնել հնարավորություններ, ինքնազարգացման և առաջընթացի մեծ ձգտում ունի, չի դոփում տեղում, այլ անընդհատ առաջ է շարժվում։ Մի խոսքով, նա ստեղծարար մարդ է, անհատ, որը մտածում է ոչ ստանդարտ և առանձնանում է իր մտածողությամբ՝ ստեղծագործ մտածողությամբ։  
Նշանակում է՝ մերօրյա ստեղծարար անձը պահանջված է հասարակության կենսագործունեության բոլոր ոլորտներում, ավելին՝ ժամանակակից կյանքի արագ փոփոխվող տեմպն ապահովում են հենց ստեղծարար, ճկուն անձինք: Ուստի, ինչպես նշել է պրոֆեսոր Ա. Մասլոուն, պետք է մշակվի ուսուցման նոր տիպ` ուղղված նոր, գործունյա, ստեղծարար, ինքն իրեն վստահող, ազատ մարդու ստեղծմանը։

**⦁ ԻՍԿ Ի՞ՆՉ Է ՍՏԵՂԾԱՐԱՐՈՒԹՅՈՒՆԸ, ՍՏԵՂԾԱՐԱՐ ՄՏԱԾՈՂՈՒԹՅՈՒՆԸ**

Անժխտելի է, որ ստեղծարարությունը չափազանց արժեքավոր է մարդկանց և հասարակության համար: Այն կապված է արտադրողականության, առողջության հետ և օգուտ է բերում մարդկանց, հասարակությանը: Անձնային զարգացման մակարդակում ստեղծարարության զարգացումն ապահովում է բավարարվածության, ինքնանույնականացման աճ, ինչպես նաև ընդլայնում է մասնագիտական զարգացման հնարավորությունները:

«Ստեղծարարության» թեմայով զբաղվող շատ հեղինակներ և փորձագետներ իրենց ուսումնասիրությունների համատեքստում փորձել են սահմանել ստեղծարարությունը: Թինա Սիլինգը այն սահմանում է մեկ բառով՝ հրահրող, Գրիշկիևիչը ստեղծարարությունը սահմանում էր որպես նոր զգացումներ, որոնք օգտակար են, Նոլլերն այն համարում է գիտելիքի, երևակայության և գնահատման գործառույթ: Ա. Գրեցովի մոտեցմամբ՝ ստեղծարարությունը ներառում է՝

⦁ Ստեղծագործական գործունեության ինտելեկտուալ նախադրյալներ, որոնք թույլ են տալիս ստեղծել նախկինում անհայտ, նոր բան:  
⦁ Գիտելիքների և կարողությունների նախնական համախումբ՝ նոր բան ստեղծելու համար:  
⦁ Անձնային որակներ, որոնց շնորհիվ հնարավոր է արդյունավետ գործել անորոշության պայմաններում, դուրս գալ կանխատեսելիի սահմաններից, լինել ինքնաբուխ:  
⦁ Մետաստեղծագործություն, այսինքն՝ մարդու կենսական սկզբունք, որը ենթադրում է դատողություններում և գործողություններում ընդունվածից, կարծրատիպերից հրաժարում, նոր բան ստեղծելու և ընկալելու, իրեն և աշխարհը փոխելու ցանկություն, ազատության, ակտիվության և զարգացման արժևորում։

Ոմանք էլ «Ստեղծարարությունը» սահմանել են հետևյալ կերպ․

Այն բխում է մարդկային այրվող հետաքրքրասիրությունից և խնդիրները լուծելու բերկրանքից: Եզրափակելով՝ «Ստեղծարարությունը» կարող է բացատրվել որպես բարդ, դինամիկ գործընթացի արգասիք, որը ներառում է մի քանի տարրեր, ստեղծելու եզակի և արժեքավոր արդյունք՝ համալիր գործընթացների միջոցով վերափոխելով գոյություն ունեցողները: Արդյունքի բացառիկությունը պետք է ընդունվի միջավայրի կողմից՝ որպես մշակութային փոփոխություն և բավարարի ստեղծողի կողմից հաստատված նպատակն ու արժեքը: Ստեղծարարությունը ներառում է մարդկային հետաքրքրասիրությունը, զարմանքը և խնդիրների լուծման բերկրանքը:

Այն չի կարող հանդուրժել դժգոհություն, ճնշում, հուսահատություն։ Վերոնշվածից կարող ենք եզրակացնել, որ ստեղծարար մտածողությունը նոր գիտելիքի և գաղափարների ստեղծումն է՝ միտումնավոր խախտելով հաստատված կանոններն ու գործընթացները: Այն ներառում է այնպիսի գործողություններ կամ վարքագծի այնպիսի դրսևորումներ, ինչպիսիք են նախապատրաստումը, մշակումը, տեսլականը, գնահատումը, կատարելագործումը և հաղորդակցությունը:

Ստեղծագործ մտածողությունը կարող է խթանվել ինչպես չհամակարգված գործընթացից՝ կիրառելով մտագրոհ, այնպես էլ համակարգված գործընթացից՝ օգտագործելով լատերալ (հորիզոնական) մտածողությունը կամ ոչ ստանդարտ մտածողությունը /կրեատիվ մտածողությունը/։  
Ստեղծարարությունն առանց ստեղծարար մտածողության հնարավոր չէ, քանի որ առաջինը երկրորդի արդյունքն է, հետևանքը։

Ըստ հոգեբանների՝ ստեղծարար մտածողությունը մարդու հոգեբանական այնպիսի առանձնահատկություններն են, որոնցից կախված է գիտելիքների, կարողությունների, հմտությունների ձեռքբերումը։  
Ըստ ամերիկյան հետազոտող-մանկավարժ Պոլ Թորենսի «Ստեղծարար մտածողության գնահատման մեթոդիկա» աշխատության՝ «ստեղծարարությունը» ոչ թե հատուկ, այլ ընդհանուր կարողություն է, որը հիմնվում է ընդհանուր ինտելեկտի, անձնային որակների և արդյունավետ մտածողության կարողության վրա։

Ստեղծարարությունը Թորենսը բնորոշում էր որպես գիտելիքներում թերությունների, բացթողումների, աններդաշնակության սուր ընկալում։ Ջոյ Գիլֆորդը առանձնացնում էր ստեղծարար մտածողության չորս չափանիշ՝ սահունություն, ճկունություն, յուրօրինակություն և մշակվածություն:

**Գործնական համատեքստ**

Դասի թեման՝ Նախագծի կատարման առանձնահատկությունները:

Դասի նպատակը- Ծանոթացնել նախագծի կատարման առանձնահատկություններին՝ նրա կարևորությունը, որևէ նախագիծ պատրաստելիս: Սովորեցնել նախագծի կատարման հաջորդականությունը։

Վերջին արդյունք- Իմանա նախագծի կատարման առանձնահատկությունները, նրա կարևորությունը և հաջորդականությունը։

Դասի ընթացքը.

Խթանման փուլ-<< Մտագրոհի>> միջոցով պարզել նոր նյութի վերաբերյալ աշակերտների նախնական գիտելիքները։

Իմաստի ընկալման փուլ-Զրուցի միջոցով աշակերտները հաղորդակցվում են նոր նյութի հետ, և հասկանում են, որ կարող են իրենց ստեղծաործական մտքի շնորհիվ նախածել ցանկացած առարկա կամ դետալ:

Կշռադատման փուլում- քառաբաժան մեթոդով պարզում ենք նոր նյութի յուրացման աստիճանը (ինչ գիտեի,ինչպես կարող եմ օգտագործել):

Դասի թեման-Նախագծի կատարման փուլերը

Դասի նպատակը- Ծանոթացնել նախագծի կատարման փուլերին, ճիշտ հաջորդականությամբ։

Դասի ընթացքը.

Խթանման փուլ-<<Պրիզմա>> մեթոդի միջոցով ներկայացնել նախագծի կատարման փուլերը: Գրատախտակին գրել բանալի բառեր:

Իմաստի ընկալման փուլ-Դասարանը բաժանել 3 խմբերի յուրաքանչյուր խմբին հանձնարարելով կատարել նախածի որևէ թեմայի ընտրություն կատարել նախնական էսքիզը կամ գծագիրը:

Կշռադատման փուլում յուրաքանչյուր խմբից մեկական աշակերտ ներկայացնի աշխատանքը, հնարավորություն տալ լրացումներ կատարել ոչ միայն խմբակիցներին, այլ նաև մյուս խմբի անդամներին:

**Եզրակացություն**

Հետազոտական աշխատանքի կատարման ընթացքում տարբեր մեթոդներիրի ներգրավվման միջոցով փորձեցինք աշակերտների մոտ զարգացնել ստեղծարարությունը:

**ԱՅՍՊԻՍՈՎ` Ի՞ՆՉ ԿՏԱ ՍՏԵՂԾԱՐԱՐ ՄՏԱԾՈՂՈՒԹՅՈՒՆԸ․**

Սովորողներին՝ որպես ապագա մասնագետների, ստեղծարարության զարգացումն այլ որակների հետ համադրությամբ ուսուցման գործընթացում հնարավորություն կընձեռի լավագույնս հաղթահարել ժամանակակից աշխարհի մարտահրավերները։  
Ինչպիսի՞ հմտությունների և կարողությունների պաշար է ակնկալվում դասընթացի ավարտին, այսինքն՝ որո՞նք են խնդիրների ստեղծարար լուծմանը նվիրված դասընթացի վերջնարդյունքները․

⦁ դատողությունների ազատություն,  
⦁ ինքնավստահություն,  
⦁ նորույթի, բարդ խնդրի և ռիսկի հանդեպ հակում,  
⦁ անձնային եռանդ,  
⦁ բարձր զգայունակություն,  
⦁ անորոշության հանդեպ հանդուրժողականություն,  
⦁ անմիջականություն,  
⦁ խնդրի վրա կենտրոնացվածություն,  
⦁ առանձնանալու (մենակ մնալու) պահանջ,  
⦁ մշակույթից և շրջապատից ազատ լինելու կարողություն,  
⦁ միջանձնային խորը հարաբերություններ,  
⦁ նպատակը և միջոցները տարբերակելու ունակություններ։

Այսպիսով, ստեղծագործական մտածելակերպն անհրաժեշտ է և’ կրթության ոլորտում, և ձեռնարկատիրական գործունեության մեջ, և’ անձնական հարաբերություններում, ստեղծագործական կյանքում, աշխատանքային գործունեության ցանկացած ոլորտում:

Որպեսզի աշակերտները ավելի լավ պատկերացնեն թե ինչքանով է իրենց գաղափարը իրագործելի և հետաքրքիր, հանձնարարություն են ստանում գծել աղյուսակ և պատասխանել մի քանի հարցերի.

* Իրագործելի՞ է Ձեր գաղափարը
* Ո՞ր պայմաններում
* Ո՞րն է Ձեր գաղափարի օգտակարությունը
* Ի՞նչ ծախսեր է այն պահանջում
* Ի՞նչ հետևանքներ այն կարող է ունենալ
* Ի՞նչ գնով կարելի է այդ գաղափարը (արդյունքը) վաճառել
* Ինչպիսի՞ տեսք ունի այն մրցակցության պայմաններում
* Ո՞րն է Ձեր գաղափարի թույլ կողմը

Այս հարցերի պատասխանները տալով աշակերտները հստակ կպատկերացնեն թե ինչպիսի թեմայով են իրենք կատարելու իրենց նախագիծը:

**Գրականություն**

**1.**Ս. Հոսեփյան, Ա.Հարությունյան, Մ.Աղաջանյան, Լ.Վերդյան – Տեխնոլոգիա 7-րդ դասարան , Երևան 2016 Տիգրան Մեծ հրատարակչություն , էջ 94-100

2.Համացանց